b'\n_START_ARTICLE_\nGeddy Lee\n_START_SECTION_\nAnkstyvasis gyvenimas\n_START_PARAGRAPH_\nGeddy Lee gim\xc4\x97 1953 liepos 29 dien\xc4\x85 Vilouldeile, Toronte. Jo tikrasis vardas yra Gary Lee Weinrib, scenoje jis \xc5\xbeinomas kaip Geddy, d\xc4\x97l to, kad jo mama tardavo jo varda su labai stipriu akcentu. V\xc4\x97liau Geddy tapo jo pravarde vidurin\xc4\x97je mokykloje. Geddy t\xc4\x97vai buvo \xc5\xbeydai emigrantai i\xc5\xa1 Lenkijos, kurie sugeb\xc4\x97jo i\xc5\xa1gyventi naci\xc5\xb3 koncentracijos stovyklose per antr\xc4\x85j\xc4\xaf pasaulin\xc4\xaf kar\xc4\x85. Lee susituok\xc4\x97 su Nancy Young 1976 metais. Jie turi s\xc5\xabn\xc5\xb3 Julian ir dukter\xc4\xaf Kyla Avril. Lee pradin\xc4\x99 mokykl\xc4\x85 lank\xc4\x97 kartu su gerai \xc5\xbeinomu komiku Rick Moranis (Brangioji, a\xc5\xa1 suma\xc5\xbeinau vaikus).\n_START_SECTION_\nMuzika\n_START_PARAGRAPH_\nDid\xc5\xbeiaj\xc4\x85 dal\xc4\xaf Lee darbo muzikoje praleido kartu su "Rush". Ta\xc4\x8diau, Geddy neretai pasirodydavo kit\xc5\xb3 grupi\xc5\xb3 albumuose kaip kviestin\xc4\x97 \xc5\xbevaig\xc5\xbed\xc4\x97. 1981 metais Geddy pad\xc4\x97jo atlikt\xc4\xaf dain\xc4\x85 "Take Off" McKenzie Brothers humoristiniam albumui "Great White North". Tais pa\xc4\x8diais metais Geddy Lee prodiusavo debiutin\xc4\xaf (bei vienintel\xc4\xaf) Toronto New Wave grup\xc4\x97s "Boys Brigade" album\xc4\x85. 1985 met\xc5\xb3 albumui "We Are the World" skirtame pagelb\xc4\x97ti Afrikai Geddy Lee buvo kviestinis vokalistas dainai "Tears Are Not Enough". Lee taip pat sudainavo Kanados himn\xc4\x85 prie\xc5\xa1 did\xc5\xbeiul\xc4\x99 auditorij\xc4\x85 1993 Vis\xc5\xb3 \xc5\xbdvaig\xc5\xbed\xc5\xbei\xc5\xb3 rungtyn\xc4\x97se. Geddy taip pat \xc4\xafra\xc5\xa1\xc4\x97 Kanados himno roko versij\xc4\x85, kuri buvo panaudota Tray Parker ir Matt Stone filme "South Park: Bigger, Longer and Uncut". "My Favourite Headache" buvo pirmasis Geddy Lee solinis albumas, jis j\xc4\xaf \xc4\xafra\xc5\xa1\xc4\x97 2000 met\xc5\xb3 lapkri\xc4\x8dio men\xc4\x97s\xc4\xaf, nes "Rush" trumpam nebek\xc5\xabr\xc4\x97 nauj\xc5\xb3 dain\xc5\xb3 d\xc4\x97l tragedij\xc5\xb3 grup\xc4\x97s b\xc5\xabgnininko Neil Peart gyvenime.\n_START_SECTION_\nVokalas\n_START_PARAGRAPH_\nGeddy Lee vokalas yra auk\xc5\xa1tas tenoras. Jo balsas da\xc5\xbenai lyginimas su Robert Plant.'